sagorsarker/bangla-wikipedia huggingface dataset:
নোমান গ্রুপ

নোমান গ্রুপ বস্ত্র ও পোশাক খাতের একটি বৃহত্তম বাংলাদেশী ব্যবসায়িক গোষ্ঠী। এর কোম্পানিগুলো সারা বিশ্বে বছরে প্রায় ১ বিলিয়ন ডলার মূল্যের টেক্সটাইল ও পোশাক জাতীয় পণ্য রপ্তানি করে এবং প্রায় ৭০,০০০ লোক এই সংস্থাটিতে কাজ করে।
নোমান গ্রুপ এর ক্রেতাগুলোর মধ্যে IKEA, Target Corporation, Ernsting’s family GmbH & Co. KG, JC Penney, GAP Inc., Tesco, Li & Fung, Otto Group, American Eagle Outfitters, Carrefour, The Walt Disney Company, Nike, Zara, Mango, Uniqlo, Walmart, Kmart, PVH, Nitori, Esprit Holdings, and HEMA ইত্যাদি উল্লেখ্যযোগ্য।
এটি ১৯৬৮ সালে প্রতিষ্ঠিত হয়। এটি ছিল বাংলাদেশের বৃহত্তম সমন্বিত টেক্সটাইল গ্রুপ। ২০১১ সালে নোমান গ্রুপ ছয়টি টেক্সটাইল কারখানা চালু করেছিল; এই সময়ে কোম্পানিটি ১৯টি কারখানা পরিচালনা করে যেখানে প্রায় ৪০,০০০ লোক কাজ করে। ২০১২ সালে নোমান গ্ৰুপ একটি তোয়ালে কারখানা চালু করে। ২০১৫ সালের মধ্যে কোম্পানিটি ২৮টি কারখানা পরিচালনা এবং আরও পাঁচটি নতুন কারখানার উন্নয়ন কাজ শুরু করে।
নোম্যান গ্রুপ সুতা, কাপড়, হোম টেক্সটাইল, বিছানার কভার, পর্দা, লেপ কভার, ডেনিম এবং তোয়ালে উৎপাদন করে।
শীর্ষস্থানীয় পোশাক রফতানিকারী নোমান গ্রুপের সহ-প্রতিষ্ঠান জাবের ও জুবায়ের (জেডএন্ডজেড) ফ্যাব্রিক্স লিমিটেড এর মতে, আদর্শ মান আইএসও ১৮১৮৪ এর অধীনে পণ্যগুলো পরীক্ষা, বৈধ এবং এর উৎপাদন নিয়ন্ত্রক করা হয়।
আইকেইএ, টার্গেট, জিএপি, জেসি পেনি, টেস্কো, লি অ্যান্ড ফাং, আমেরিকান এগল, ক্যারফুর, ডিজনি, নাইকি, জারা, ম্যাঙ্গো এবং ইউনিক্লো, ওয়ালমার্ট, টার্গেট, কে-মার্ট, পিভিএইচ, নিটারি, এসপ্রিট এবং এইচএমএ।
নোমান গ্রুপ ইউরোপীয় ইউনিয়ন, মার্কিন যুক্তরাষ্ট্র, জাপান এবং এশিয়ার দেশগুলিতে রপ্তানি করে।
ক্যালসিয়াম আয়োডাইড

ক্যালসিয়াম আয়োডাইড একটি অজৈব যৌগ যার রাসায়নিক সংকেত CaI। এটি ক্যালসিয়াম এবং আয়োডিনের একটি যৌগ।
ক্যালসিয়াম কার্বনেট, ক্যালসিয়াম অক্সাইড বা ক্যালসিয়াম হাইড্রোক্সাইডের সাথে হাইড্রোআয়োডিক এসিড বিক্রিয়া করে ক্যালসিয়াম আয়োডাইড তৈরি করা হয়:
CaCO + 2 HI (aq) → CaI (aq) + HO + CO ↑
ক্যালসিয়াম আয়োডাইড এমনিতে বর্ণহীন কঠিন পদার্থ। এটি জলগ্রাহী পদার্থ। অনার্দ্র অবস্থায় জলের থেকে প্রায় চার গুণ ভারী। এর ঘনত্ব ৩.৯৫৬ গ্রাম/সিসি। এই লবণটি জলে খুব দ্রবণীয়। এর ধর্মের সাথে ক্যালসিয়াম ক্লোরাইড লবণের ধর্মের যথেষ্ট মিল রয়েছে।
১৮৯৮ সালে হেনরি মোয়াসঁ সর্বপ্রথম ক্যালসিয়াম আয়োডাইডকে বিশুদ্ধ সোডিয়াম ধাতু দিয়ে বিজারিত করে বিশুদ্ধ ক্যালসিয়াম ধাতু তৈরি করতে সক্ষম হন।
CaI + 2 Na → 2 NaI + Ca
ক্যালসিয়াম আয়োডাইড ধীরে ধীরে বাতাসের অক্সিজেন এবং কার্বন ডাই অক্সাইডের সাথে বিক্রিয়া করে। এক্ষেত্রে আয়োডিন মুক্ত হয় বলে অবিশুদ্ধ ক্যালসিয়াম আয়োডাইড হালকা হলুদ বর্ণের হয়:
2 CaI + 2 CO + O → 2 CaCO + 2 I
ক্যালসিয়াম আয়োডাইড ফটোগ্রাফিতে ব্যবহার করা হয়। বিড়ালের খাবারে আয়োডিনের ঘাটতি মেটাতে আয়োডিনের উৎস হিসাবে এই যৌগটির ব্যবহার দেখা যায়।
এমপেরর জলপ্রপাত

'এমপেরর' জলপ্রপাত () কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি জলপ্রপাত। এটি রবসন নদীর উপর বৃহত্তম এবং সর্বাধিক পরিচিত জলপ্রপাত। এটি রবসন নদীর বার্গ হ্রদের নির্গমন নালী হতে উৎপন্ন হয়ে কিছুটা দূরে এবং দক্ষিণ-পশ্চিমে কোনে অবস্থিত।
"'এমপেরর' জলপ্রপাতের" বার্গ হ্রদের নির্গমন নালী হতে উৎপন্ন হয়ে রবসন পর্বতের পাদভূমিতে পতিত হয়েছে। এটির উচ্চতা ১৪২ ফুট(৪৩ মিটার), সমুদ্রপৃষ্ঠ থেকে ৫৩০০ ফুট উপরে অবস্থিত। উপর থেকে পতনের সময় জলস্রোতের অর্ধেক পথে একটি ভূমিস্তরের বাঁধা পেয়ে পতিত হয়। বাঁধাপ্রাপ্ত পানির নিম্নগামী প্রবাহটি দৃশ্যত 'মুরগির লেজে'র মত দেখতে, এর ফলে জলের ঝাপটা তৈরী হয়, যা প্রায় ৬০-৮০ পর্যন্ত দূরে ছড়ায়।
এমপেরর জলপ্রপাতে গমনের জন্য, বার্গ হ্রদের মেঠোপথ ধরে প্রায় ১৫ কিমি, এবং ভূ-পৃষ্ট হতে প্রায় ২৫০০ ফিট উপরে উঠতে হয়।
ব্যবস্থাদি তত্ত্ব

ব্যবস্থাদি তত্ত্ব একটি আন্তঃশাস্ত্রীয় ধারণাগত পরিকাঠামো, যাতে বাস্তব বিশ্বের বিভিন্ন জটিল বস্তু বা ঘটনাকে একেকটি জটিল ব্যবস্থা হিসেবে গণ্য করে সেগুলির অধ্যয়ন করা হয়। এর আরেক নাম সংগঠিত জটিলতার গবেষণা।
ব্যবস্থাদি তত্ত্বের আবির্ভাবের আগে ধারণা করা হত যে কোনও ব্যবস্থাকে সঠিকভাবে অনুধাবন করতে হলে এটিকে বহুসংখ্যক গাঠনিক একক, স্বতন্ত্র উপাংশে বিভক্ত করে সেগুলিকে বিচ্ছিন্নভাবে অধ্যয়ন করতে হবে এবং সমগ্র ব্যবস্থাটিকে এই উপাংশগুলির সমষ্টি হিসেবে বর্ণনা করা সম্ভব। কিন্তু এর বিপরীতে ব্যবস্থাদি তত্ত্ব যে মূলনীতিটির উপর ভিত্তি করে দাঁড়িয়ে আছে, তা হল ভৌত প্রকৃতি কিংবা মানবসমাজে বিদ্যমান যেকোনও জটিল ব্যবস্থাকে এটি গঠনকারী অংশগুলির বিচ্ছিন্ন অধ্যয়নের মাধ্যমে নয়, বরং এগুলির মধ্যবর্তী পারস্পরিক সম্পর্ক এবং অন্যান্য ব্যবস্থার সাথে এগুলির সম্পর্কের অধ্যয়নের প্রেক্ষিতেই সবচেয়ে ভালোভাবে অনুধাবন করা সম্ভব। ব্যবস্থাদি তত্ত্বে এ সংক্রান্ত মূলনীতি, প্রতিমান (মডেল) ও বিধি নির্মাণের প্রচেষ্টা করা হয়, যেগুলি গবেষণার সমস্ত ক্ষেত্রের সব ধরনের ব্যবস্থাতে সব ধরনের স্তরে প্রয়োগ করা সম্ভব।
জটিল ব্যবস্থা বা ব্যবস্থা বলতে প্রাকৃতিক বা মানবনির্মিত কতগুলি আন্তঃসম্পর্কিত, পরস্পর-নির্ভরশীল কিন্তু স্বতন্ত্র অংশের একটি জটিল, স্তরক্রমায়িত ও সুসংবদ্ধ সমগ্রকে বোঝায়, যার একটি সামগ্রিক পরিচয় আছে, যেটি একটি পরিবেশের মধ্যে অবস্থান করে এবং যা পরিবেশটি থেকে একটি সীমানা দ্বারা বিচ্ছিন্ন থাকে। কোনও ব্যবস্থার অংশগুলি নিজেরাও একেকটি জটিল ব্যবস্থা (উপব্যবস্থা) হতে পারে। কোনও জটিল ব্যবস্থা তার অংশসমূহের সমষ্টি অপেক্ষা বেশি কিছু হয়ে থাকে। একটি ব্যবস্থা চারপাশের পরিবেশ থেকে সম্পূর্ণ বিচ্ছিন্ন হতে পারে, বা পরিবেশের প্রতি উন্মুক্ত থাকতে পারে। উন্মুক্ত ব্যবস্থাগুলি আত্ম-নির্ভরশীল নয়। এগুলি নিজ পরিচয় নিয়ে টিকে থাকার জন্য পারিপার্শ্বিক পরিবেশের সালথে আন্তঃক্রিয়া সম্পাদন করে। কোনও উন্মুক্ত ব্যবস্থার আন্তঃক্রিয়া আগম, মধ্যগম ও নির্গম - এই তিনটি ধারণা দিয়ে ব্যাখ্যা করা যায়। ব্যবস্থাদি তত্ত্ব অনুযায়ী যেকোনও ব্যবস্থার একটি বিশেষ পরম উদ্দেশ্য থাকে, যা এর উপাংশগুলির বিশেষ বিশেষ উদ্দেশ্য অপেক্ষা ভিন্ন এবং একই পরম উদ্দেশ্য বা চূড়ান্ত পরিণাম সেই ব্যবস্থাটি একাধিক পথে অর্জন করতে পারে (চূড়ান্ত পরিণাম অর্জনের সমতা)। প্রতিটি ব্যবস্থা পরিবেশের সাথে আন্তঃক্রিয়া সম্পাদন করে পরিবেশ থেকে প্রাপ্ত ইতিবাচক বা নেতিবাচক প্রত্যুত্তরের পুনর্নিবেশনের প্রেক্ষিতে নিজ পরিচয়ে টিকে থাকার উদ্দেশ্যে উপযোজিত হয় এবং একই সাথে অভ্যন্তরীণ স্থিতিশীলতা বা ভারসাম্য বজায় রাখার চেষ্টা করে।
ব্যবস্থাদি তত্ত্ব পরিকাঠামো সংক্রান্ত চিন্তাভাবনা ১৯শ শতকে গেয়র্গ হেগেল সামাজিক ও ভৌত বিজ্ঞান ক্ষেত্রে শুরু করেন এবং ২০শ শতকে এসে ১৯৪০-এর দশকে অস্ট্রীয় জীববিজ্ঞানী লুডভিগ ফন বের্টালানফি তত্ত্বটির প্রভূত উন্নতি সাধন করেন। অভিজ্ঞতাবাদী দৃষ্টিভঙ্গি থেকে ঐতিহ্যগতভাবে বিশ্বের বিভিন্ন বস্তু বা ঘটনাকে এগুলিকে গঠনকারী একেকটি স্বতন্ত্র অংশকে আলাদা করে পর্যবেক্ষণ করে এগুলির উপরে গবেষণা সম্পাদন করা হয়। এরূপ "আংশিকতাবাদী" দৃষ্টিভঙ্গির কারণে জ্ঞান-বিজ্ঞানের যেকোনও ধরনের গবেষণার বিশেষায়ন ঘটে থাকে। কিন্তু বের্টানালফি যুক্তি দেন যে সবকিছুই আন্তঃসংযুক্ত এবং জটিল ব্যবস্থাগুলি ও এগুলির উপাদানগুলি সর্বদা পরিবেশ ও একে অপরের সাথে আন্তঃক্রিয়ার মাধ্যমে বিষমভাবে অভিযোজিত হয়ে বিবর্তিত হতে থাকে। তাই বাস্তব বিশ্বকে অনুধাবন করতে হলে এই জটিল আন্তঃসংযুক্তিগুলিকে "সামগ্রিকতাবাদী" দৃষ্টিকোণ থেকে অধ্যয়ন করতে হবে।
তুরস্কের উপপ্রধানমন্ত্রী

তুরস্কের উপ-প্রধানমন্ত্রী তুরস্ক সরকারের প্রধানের বিলুপ্ত সরকারী ডেপুটি। প্রচলিতভাবে একটি জোটের সমস্ত জুনিয়র অংশীদারই একজন ডেপুটি পান, এবং তারা তাদের নিজ নিজ দলের আকার অনুযায়ী স্থান পান।
ই-কমার্স অ্যাসোসিয়েশন অব বাংলাদেশ

ই-কমার্স অ্যাসোসিয়েশন অব বাংলাদেশ (সংক্ষেপে ই-ক্যাব) বাংলাদেশের ই-কমার্স খাতের সমস্যা নিরসন করার জন্য প্রতিষ্ঠিত একটি সংস্থা। ২০১৪ সালে ই-ক্যাব তাদের যাত্রা শুরু করে। সংস্থাটি পোস্ট অফিস এবং বাংলাদেশ সরকারের এটুআই কর্মসূচীর মাধ্যমে সারা দেশে ই-কমার্সের পণ্যকে পৌঁছাবার লক্ষ্যে কাজ করে।
বাংলাদেশ ই-কমার্স খাতের উন্নয়ন, সমস্যা নিরসন ও এখাতের উদ্যোক্তাদের একত্র করণের লক্ষ্য নিয়ে ২০১৪ সালের ২৮ অক্টোবর রাজিব আহমেদ মাত্র ১০০ জন তরুণকে নিয়ে ই-কমার্স অ্যাসোসিয়েশন অব বাংলাদেশ নামে ফেসবুক গ্রুপ প্রতিষ্ঠা করেন। গ্রুপে ই-কমার্স খাতের বিভিন্ন দিক নিয়ে আলোচনা ও স্কাইপে অনলাইন আড্ডা দেওয়ার মাধ্যমে ই-কমার্স খাতের প্রচারণা ও এসোসিয়েশন প্রতিষ্ঠার দাবি জোরালো হয়। ২০১৪ সালের নভেম্বরে বাণিজ্য মন্ত্রণালয় থেকে দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রির অধীনে রেজিস্ট্রেশন পায় সংস্থাটি।
প্রতিষ্ঠাতা ও সভাপতি হয় রাজিব আহমেদ। প্রতিষ্ঠার দিন ঢাকা, চট্টগ্রাম এবং সিলেটের প্রায় ৭০টি প্রতিষ্ঠান ই-ক্যাবের সদস্য হয়েছে। বর্তমান সভাপতি শমী কায়সার।
ই-কমার্স খাতের উদ্যোক্তাদের সংঙ্ঘবদ্ধ করার মাধ্যমে ভোক্তাদের আস্থা ও ভরসার জায়গা তৈরি করা। শিল্পের বিকাশ ঘটানো এবং দেশের প্রত্যন্ত গ্রামে ই-কমার্সের সুফল পৌছে দেওয়ার জন্য কাজ করে ই-ক্যাব। সরকারি-বেসরকারি সহযোগীতায় সংস্থাটি ই-কমার্স উদ্যোক্তাদের প্রয়োজনীয় প্রশিক্ষণ দিয়ে থাকে।
এমএলএম, রিক্রুটিং এজেন্সি বাদে সব ধরনের অনলাইন ব্যবসায়ীরা ই-ক্যাবের সদস্য হতে পারে। প্রতি অর্থবছরে নির্ধারিত ফি প্রদান সাপেক্ষে মেম্বারশিপ সচল রাখতে হয়। বর্তমানে সংস্থাটির সদস্য সংখ্যা ১ হাজার তিন’শ।
আহমদপুর জংশন রেলওয়ে স্টেশন

আহমদপুর জংশন রেলওয়ে স্টেশন পূর্ব রেলওয়ে বিভাগের হাওড়া বিভাগের একটি গুরুত্বপূর্ণ রেলওয়ে স্টেশন। এটি সাহেবগঞ্জ লুপ আহমদপুর–কাটোয়া লাইন দুটির মধ্যে সংযোগকারী স্টেশন। এটি ভারতের পশ্চিমবঙ্গের বীরভূম জেলার সিউড়ির পাশে আহমদপুরে অবস্থিত। সর্বমোট ৪৬টি এক্সপ্রেস ও প্যাসেঞ্জার ট্রেন আহমদপুরে থামে।
কাউলুন

কাউলুন ( ) হংকং এ শহুরে এলাকা কাউলুন উপদ্বীপের এবং নিউ কাউলুন সমন্বয়ে গঠিত। ২০০৬ সালে ২,০১৯,৫৩৩ জনসংখ্যা এবং জনসংখ্যার ঘনত্ব ৪৩,০৩৩ / কিমি , এটি হংকংয়ের সর্বাধিক জনবহুল নগর অঞ্চল। উপদ্বীপের ক্ষেত্রফল প্রায় ।
কাউলুন হংকং দ্বীপের উত্তর দিকে ভিক্টোরিয়া হারবার জুড়ে অবস্থিত। এর পূর্বে লে লি ইউ মুন স্ট্রেইট, পশ্চিমে মাই ফু সান চুয়েন এবং স্টোনকুটটার্স দ্বীপ, উত্তরে টেটের কেয়ার্ন এবং লায়ন রক সহ দক্ষিণে ভিক্টোরিয়া হারবারের সীমানা রয়েছে।
কাউলুন নিম্নলিখিত জেলাগুলি নিয়ে গঠিত:
কাউলন হংকংয়ের আইন পরিষদের দুটি ভৌগোলিক নির্বাচন কেন্দ্রকে কভার করেছেন:
'কাউলুন' () নাম আটটি পাহাড় এবং একটি চীনা সম্রাটকে বোঝায়: কাউলুন পিক, টুং শান, টেটের কেয়ার্ন, টেম্পল হিল, ইউনিকর্ন রিজ, লায়ন রক, বেকন হিল, ক্র এর নেস্ট এবং সম্রাটের বিং । 
কাউলুনের প্রায় ৯৪.২% বাসিন্দা হান চিনের জাতিগত। বৃহত্তম জাতিগত সংখ্যালঘু গোষ্ঠী হ'ল ইন্দোনেশিয়ান (১.৮%), ফিলিপিনোস (০. 1.5%), ভারতীয় (০.০%), নেপালি (০.৪%), এবং ব্রিটিশ (০.০%)। কাউলুনের প্রায় 86% বাসিন্দা তাদের স্বাভাবিক ভাষা হিসাবে ক্যান্টোনিজ ব্যবহার করেন, যখন ২.৩% ইংরেজি এবং ১.২% ম্যান্ডারিন ব্যবহার করেন।
কাউলুন হংকংয়ের এই অঞ্চলগুলি নিয়ে গঠিত:
কাউলুন মূল ভূখণ্ডের হংকং দ্বীপের সাথে দুটি সড়ক-কেবল টানেলগুলি ( ক্রস-হারবার টানেল এবং ওয়েস্টার্ন হারবার ক্রসিং ), দুটি এমটিআর রেল টানেল ( সুউইন ওয়ান লাইন এবং টুং চুং লাইন / বিমানবন্দর এক্সপ্রেস ) এবং একটি সংযুক্ত রাস্তা দ্বারা সংযুক্ত রয়েছে and এমটিআর রেল লিঙ্ক টানেল ( ইস্টার্ন হারবার টানেল, সিঙ্গাওয়ান ওয়ান লাইন এবং পৃথক সমান্তরাল খণ্ডে রাস্তা ট্র্যাফিক রয়েছে)। কোনও ব্রিজ দ্বীপ এবং কাউলুনকে সংযুক্ত করে না।
ক্রিস ইমপেই

ক্রিস্টোফার ডেভিড ইম্পেই ( জন্ম ২৫ জানুয়ারি ১৯৫৬) একজন ইংরেজ জ্যোতির্বিজ্ঞানী, শিক্ষক ও লেখক। ১৯৮৬ সাল থেকেই তিনি অ্যারিজোনা বিশ্ববিদ্যালয়ের অনুষদের একজন সদস্য। তিনি পর্যবেক্ষণক্ষম সৃষ্টিতত্ত্বের একজন গবেষক। আরো বিস্তারিত বলতে চাইলে অল্প উজ্জলতা বিশিষ্ট ছায়াপথ, আন্তঃছায়াপথ মাধ্যম ও কোয়াসার নিয়ে তিনি গবেষণা করেন। একজন শিক্ষক হিসেবে, কীভাবে যারা বিজ্ঞান বিভাগের শিক্ষার্থী নন তাদের কাছে সহজে বিজ্ঞান শিখানো যায় তা নিয়ে কাজ করেছেন। তিনি অনেক জটিল গবেষণা যেমন করেছেন, ঠিক তেমনি অনেক সহজ ভাষায় জনপ্রিয় বিজ্ঞান বইও লিখেছেন।
ড. ইম্পেই স্কটল্যান্ডের এডিনব্রাতে জন্মগ্রহণ করেন এবং তার বাল্যকালের অধিকাংশ সময়ই নিউ ইয়র্ক ও লন্ডনে কাটিয়েছেন। তিনি ইম্পেরিয়াল কলেজ অব সায়েন্স এন্ড টেকনলজি থেকে পদার্থবিজ্ঞানে ব্যাচেলর অব সায়েন্স (প্রথম শ্রেনি) থেকে তার স্নাতক শেষ করেন। এরপর তিনি সার্নের নিউট্রিনো ক্যালিরোমিটার নিয়ে ইন্টার্ন হিসেবে যুক্ত হন। সার্ন থেকে ইন্টার্নশিপ করার পর তিনি এডিনব্রা বিশ্ববিদ্যালয় থেকে জ্যোতির্বিজ্ঞানে স্নাতকোত্তর ডিগ্রি লাভ করেন। ১৯৮১ সালে ড. পিটার ব্র্যান্ড ও রেই ওলস্টেনক্রাফটের অধীনে তিনি তার পিএইচডি ডিগ্রি অর্জন করেন। ১৯৮১ থেকে ১৯৮৩ সালে তিনি ইউনিভার্সিটি অব হাওয়াই এর অধীনে থাকা ইনস্টিটিউট ফর এস্ট্রোনমিতে একজন অনুসারী (Fellow) হিসেবে ছিলেন। ১৯৮৩ থেকে ১৯৮৬ পর্যন্ত তিনি ক্যালিফোর্নিয়া ইনস্টিটিউট অব টেকনোলজি এর ওয়েনগার্ট অনুসারী (Fellow) হিসেবে অবস্থান করেন। ১৯৮৬ সাল থেকে ২০০০ সাল পর্যন্ত তিনি ইউনিভার্সিটি অব অ্যারিজোনার অনুষদের সাথে সংযুক্ত ছিলেন। ২০০০ সাল থেকে বর্তমান অব্ধি তিনি সেই বিশ্ববিদ্যালয়েরই একজন অধ্যাপক হিসেবে নিযুক্ত আছেন।
তার ১৭০ টিরও অধিক গবেষণাপত্র ও ৭০ টি কনফারেন্স বক্তৃতা আছে। ১৯৮০ এর দিকে হাওয়াইর মাউনা কিয়াতে অবস্থিত বৃহত আলোকীয় দূরবীক্ষণ যন্ত্র (Large Optical Telescope) অনেক বেশি ব্যবহার করেন। ডেভিড ম্যালিন নামক একজন ফটোগ্রাফারের সাথে কাজ করার সময় এখন পর্যন্ত আবিষ্কৃত সবচেয়ে বড়ো সর্পিল ছায়াপথ Malin 1 আবিষ্কার করেন। হাবল স্পেস টেলিস্কোপ থেকে প্রাপ্ত ছবির গুনাগুন যাচাই করে তিনি মহাকর্ষীয় ল্যান্সিং নিয়ে কাজ করেন। শিক্ষা ১৯৯০ সালের দিকে তিনি অ্যারিজোনা বিশ্ববিদ্যালয়ের একজন প্রথম শ্রেণির লেখক হিসেবে পরিচিত হন। তিনি আমেরিকান অ্যাস্ট্রোনমিকাল সোসাইটি কর্তৃক আয়োজিত নিমন্ত্রন করা বক্তাদের মধ্যে প্রথম যিনি বক্তৃতা প্রদান করেন। তিনি অ্যাস্ট্রোনমি এডুকেশন রিভিও এর সম্পাদনা বোর্ডে দায়িত্বরত আছেন। অ্যারিজোনা বিশ্ববিদ্যালয়ের পক্ষ থেকে তিনি শিক্ষকতার জন্য সাতটি পুরস্কার লাভ করেন এবং তিনি প্রায় ৫০০০ শিক্ষার্থীকে পড়িয়েছেন। তিনি প্রতিবছর প্রায় ২০ টি বক্ততা প্রদান করেন যার শ্রোতা হয় শিশু বাচ্চারা, কখনো নাসার বিজ্ঞানীরা বা কখনো বৌদ্ধ ধর্মীয় সন্ন্যাসীরা। লেখালেখি বিজ্ঞানী বিল হার্টম্যানের সাথে তিনি কলেজ লেভেলের দুইটি বই রচনা করেন, The Cosmic Journey (1994) ও The Universe Revealed (2000)। সৃষ্টিতত্ত্ব নিয়ে তিনি লিখেছেন How it Began (2012) তবে এর আগে আমাদের মহাবিশ্বেত পরিণতি সম্পর্কে লিখেন How it Ends (2010)। তিব্বতীয় বৌদ্ধ সন্ন্যাসীদের বিজ্ঞান শেখাতে তিনি রচনা করেছেন Humble Before the Void (2014)। ২০১৩ সালে তিনি তার প্রথম উপন্যাস Shadow World প্রকাশ করেন।
সানিয়াতুল উকাব যুদ্ধ

ছানিয়াতুল উকাব যুদ্ধ () ৬৩৪ সালে খালিদ বিন ওয়ালিদের নেতৃত্বে দামেশকে অবরুদ্ধ মুসলিম সৈন্যদেরকে মুক্ত করার জন্য বাইজেন্টাইন সম্রাট হেরাক্লিয়াস প্রেরিত বাইজেন্টাইন বাহিনীর বিরুদ্ধে সংঘটিত হয়েছিল। যুদ্ধের কৌশল হিসেবে, খিলাফত বাহিনী দামেস্ক শহরকে অন্য অঞ্চল থেকে আলাদা করার পরিকল্পনা করেছিলেন। খালিদ উর দক্ষিণে প্যালেস্টাইনের পথে এবং উত্তরে দামেস্ক - এমেসা রাস্তায় এবং দামেস্কের প্রতি রুটে বেশ কয়েকটি ছোট সৈন্যদল প্রেরণ করেন। এসব ছোট ছোট দলের মাধ্যমে হেরাক্লিয়াসের বিভিন্ন শহর থেকে সৈন্য প্রেরণের পরিকল্পনায় বাঁধা দেয়া হয়।
অজিত কুমার পাঁজা

অজিত কুমার পাঁজা (১৩ই সেপ্টেম্বর ১৯৩৬ - ১৪ই নভেম্বর ২০০৮ ) একজন ভারতীয় বাঙালি, রাজনৈতিক নেতা, যিনি ভারত সরকারের প্রাক্তন মন্ত্রী এবং ভারতীয় জাতীয় কংগ্রেস দলের নেতা ছিলেন। পরবর্তীকালে তিনি কংগ্রেস ছেড়ে সর্বভারতীয় তৃণমূল কংগ্রেস দলে যোগদান করেন। রাজনৈতিক নেতা হবার পাশাপাশি পেশাগত ভাবে তিনি ছিলেন একজন উকিল। অজিত কুমার পাঁজা অনেক গুলো বইয়ের লেখকও। তিনি থিয়টারে অভিনয়ও করেছেন।
ক্যালসিয়াম ব্রোমাইড

ক্যালসিয়াম ব্রোমাইড একটি অজৈব যৌগ যার রাসায়নিক সংকেত CaBr। এটি ক্যালসিয়াম এবং ব্রোমিনের একটি যৌগ।
ক্যালসিয়াম কার্বনেট, ক্যালসিয়াম অক্সাইডের সাথে হাইড্রোব্রোমিক অ্যাসিডের বিক্রিয়া করে ক্যালসিয়াম ব্রোমাইড তৈরি করা হয়I এছাড়া ব্রোমিন মৌলের সাথে ক্যালসিয়াম ধাতুর বিক্রিয়া ঘটিয়েও ক্যালসিয়াম ব্রোমাইড তৈরি করা যায়I
ক্যালসিয়াম ব্রোমাইড এমনিতে বর্ণহীন কঠিন পদার্থ। এটি জলগ্রাহী পদার্থ। অনার্দ্র অবস্থায় জলের থেকে তিন গুণেরও বেশি ভারী। এর ঘনত্ব ৩.৩৫৩ গ্রাম/সিসি এবং গলনাঙ্ক ৭৩0 ডিগ্রি সেলসিয়াস।
ক্যালসিয়াম ব্রোমাইডকে বাতাসে খুব উত্তপ্ত করলে এটি বাতাসের অক্সিজেনের সাথে বিক্রিয়া করে ক্যালসিয়াম অক্সাইড এবং ব্রোমিন উৎপন্ন করে:
2 CaBr + O → 2 CaO + 2 Br
এই বিক্রিয়াতে অক্সিজেন ব্রোমাইডকে ব্রোমিনে জারিত করে।
ক্যালসিয়াম ব্রোমাইডের ঘন জলীয় দ্রবণ প্রধানত ড্রিলিং এর জন্য ব্যবহৃত তরলে ব্যবহার হয়। এটি স্নায়ুর ওষুধে, হিমশীতল মিশ্রণে, খাদ্য সংরক্ষণে, ফটোগ্রাফিতে এবং অগ্নি নিরোধক পদার্থ হিসাবে ব্যবহার করা হয়।
ইয়াহারি ওরে নো সেইশুন রাবুকোমে ওয়া মাচিগাত্তেইরু

, সংক্ষেপে ও , তাছাড়াও মাই টিন রোম্যান্টিক কমেডি স্নাফু নামে পরিচিত জাপানি লাইট নভেল সিরিজটি ওয়াতারু ওয়াতারির লেখা আর পোনকান৮-এর দ্বারা অলংকারিত। সিরিজটি হাচিমান হিকিগায়া, একজন বদ্ধমস্তিষ্কের হতাশাবাদী ও বাস্তবতাপূর্ন কিশোরকে অনুসরণ করে, যে তার শিক্ষিকার দ্বারা বাধ্য হয়ে বিদ্যালয়ের পরিসেবা সঙ্গে যোগদানের পর দুটি মেয়ের সাথে নিজ নিজ ঝামেলা নিয়ে কাজ করা শুরু করে। তারা অন্যদের সাহায্য আর উপদেশ দেয়, কিন্তু নিজেদের সমস্যা নিয়ে সর্বদা পীড়িত থাকে।
সিরিজের তিনটি মাঙ্গা অভিযোজন ও দুটি নৃতাত্ত্বিক খণ্ড রয়েছে। একটি অ্যানিমে টেলিভিশন সিরিজেরও অভিযোজন এখানে রয়েছে, যা ২০১৩ সালের ৪ঠা এপ্রিল থেকে ২৭শে জুন পর্যন্ত সম্প্রচারিত হয়েছিল। এরপর ২০১৫ সালের ২রা এপ্রিল থেকে ২৫শে জুন পর্যন্ত দ্বিতীয় মৌসুম সম্প্রচারিত হয় এবং শেষে তৃতীয় মৌসুম ২০২০ সালের ৯ই জুলাই থেকে ২৪শে সেপ্টেম্বর পর্যন্ত মুক্তি পায়। ১৯শে সেপ্টেম্বর, ২০১৩ সালে প্লেস্টেশন ভিটার জন্যে ৫পিবি. একটি ভিডিও গেম মুক্তি করে, যার নাম দেওয়া হয় "ইয়াহারি গেম দেমো ওরে নো সেইশুন রাবুকোমে ওয়া মাচিগাত্তেইরু"। ৫পিবি একটি দ্বিতীয় ভিডিও গেম ২৭শে অক্টোবর, ২০১৬ সালে মুক্তি করে। দুটি গেম একসাথে প্লেস্টেশন ৪-এর জন্যে "ইয়াহারি গেম দেমো ওরে নো সেইশুন রাবুকোমে ওয়া মাচিগাত্তেইরু. অ্যান্ড জোকু ওমাতোমে সেট" নামে ২৬শে অক্টোবর, ২০১৭ সালে মুক্তি পায়।।
একাকী জীবনের, বাস্তববাদী হাচিমান হিকিগায়া আর সুন্দরী ইউকিনো ইউকিনোশিতাকে নিয়ে কাহিনীটি কেন্দ্রীভূত, যারা তাদের অসামঞ্জস্য ব্যক্তিত্ব ও ধারণা থাকা সত্বেও বিদ্যালয়ের পরিসেবা সংঘের অংশ হয়ে অন্যদের কাছে সাহায্যের হাত বাড়িয়ে দেয়। তাদের সাথে থাকে সর্বদা উৎসাহিত ও বন্ধুত্বপূর্ন ইউ ইউগাহামা। উচ্চ বিদ্যালয়ের কিশোর কিশোরীদের বিভিন্নরকম সামাজিক সমস্যা সমাধান ও একে অপরের প্রতি মানসিকতার চিত্র এই কাহিনীটিতে ফুটে উঠেছে।।
সিরিজের মূল চরিত্রগুলি বিদ্যালয়ের পরিসেবা সংঘের সদস্য, যেটির তত্ত্বাবধানে রয়েছে শিজুকা হিরাতসুকা।।
মূল্য বাড়াতে সে ক্রীড়াসূচির সংগঠক হওয়ার দায়িত্ব নেয়, যদিও সে নিজে একা কিছু করতে পারবে না আর তাই পরিসেবা সংঘের কাছে সাহায্য চায়। তাই, ইউকিনো সহ সংগঠক হওয়ার দায়িত্ব নিয়ে নেয় এবং সাংস্কৃতিক অনুষ্ঠানকে সার্থক করে তোলে, কিন্তু উল্টে মিনামি এব্যাপারে নিজের ব্যর্থতায় অবসাদগ্রস্ত হয়ে সমাপনী অনুষ্ঠান নিয়ন্ত্রণ করতে অনুপস্থিত থাকে। যদিও, হাচিমানের নির্মম ধমকের পর তার সমস্ত দোষ-ত্রুটি হাচিমানের কাধে এসে পরে এবং তার ফলে সে উচ্চ প্রেরনার সাথে সার্থকভাবে সাংস্কৃতিক অনুষ্ঠান সমাপ্ত করতে পারে।।
২০১৪, ২০১৫ এবং ২০১৬ সালে "কোনো লাইট নভেল গা সুগোই" বার্ষিক গাইড বই কর্তৃক সংকলিত অনলাইন পোলে, "মাই ইউথ রোম্যান্টিক কমেডি ইজ রঙ্গ, অ্যাস আই এক্সপেক্টেড"-কে জাপানের সেরা লাইট নভেল হিসেবে নির্বাচিত করা হয়। হাচিমান হিকিগায়াকে ২০১৪, ২০১৫ এবং ২০১৬ সালের সেরা পুরুষ চরিত্র হিসেবে গণ্য করা হয়েছিল, ইউকিনো ইউকিনোশিতাকে ২০১৫ সালের সেরা নারী চরিত্র হিসেবে গণ্য করা হয় ও সিরিজের শিল্পী পোনকান৮কে ২০১৫ এবং ২০১৬ সালের সেরা অলংকারক হিসেবে নির্বাচিত করা হয়।।
ছুটি (ছোটগল্প)

ছুটি রবীন্দ্রনাথ ঠাকুর কর্তৃক বাংলা ভাষায় রচিত একটি ছোটগল্প। এটি ১২৯৯ বঙ্গাব্দের পৌষ মাসে রচিত। এটি ১৮৯২ সালে 'সাধনা' পত্রিকায় প্রথম প্রকাশিত হয়। বিষাদকরুণ এই গল্পটি গল্পগুচ্ছে অন্তর্ভুক্ত আছে।
ফটিক নামে প্রকৃতি লালিত এক বালক স্বভূমিচ্যুত হয়ে নাগরিক পরিবেশে নিজেকে বিচ্ছিন্ন ভাবতে শুরু করে। সেখানকার প্রতিকূল পরিস্থিতি ও প্রীতিহীন পরিবেশ তাকে অস্থির করে তোলে। সে সেখানে নিজেকে খাপ খাওয়াতে পারে না। অবশেষে এক বর্ষাস্নাত দিনে জ্বরাক্রান্ত শরীরে বাড়ি যাবে বলে বেরিয়ে পড়ে। প্রচন্ড জ্বর বিকার গ্রস্ত অবস্থায় পুলিশ তাকে উদ্ধার করে আনে। সে মামার কাছে বাড়ি যাবার বায়না ধরলে তিনি জানান পূজার ছুটিতে বাড়ি যাবেন। বিকারের ঘোরে সে কথা বলতে থাকে। মা ছুটে এসে তাকে জড়িয়ে ধরলে সে বলে, "মা, এখন আমার ছুটি হয়েছে মা, এখন আমি বাড়ি যাচ্ছি।" এ ছুটি চিরকালের ছুটিতে পরিণত হয়।
সানফ্রেকে হিরোশিমা

সানফ্রেকে হিরোশিমা (, ) হচ্ছে হিরোশিমা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৮ সালে "তোয়ো ইন্ডাস্ট্রিজ ফুটবল ক্লাব" নামে প্রতিষ্ঠিত হয়েছে। ৩৬,৮৯৪ ধারণক্ষমতাবিশিষ্ট এদিওন স্টেডিয়াম হিরোশিমায় "সানফ্রেকে" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় হিরোশি জোফুকু এবং সভাপতির দায়িত্ব পালন করছেন তাকুইয়া ইয়ামামোতো। জাপানি রক্ষণভাগের খেলোয়াড় শো সাসাকি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সানফ্রেকে হিরোশিমা এপর্যন্ত ১৯টি শিরোপা জয়লাভ করেছে; যার মধ্যে ৩টি জে১ লিগ, ১টি জে২ লিগ এবং ৪টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, সানফ্রেকে হিরোশিমার সেরা সাফল্য হচ্ছে হচ্ছে ২০১৫ ফিফা ক্লাব বিশ্বকাপে তৃতীয় স্থান অর্জন করা; যেখানে তারা কুয়াংচৌকে ২–১ গোলের ব্যবধানে পরাজিত করেছিল। কাজুইয়ুকি মোরিসাকি, তোশিহিরো আওইয়ামা, কোতা হাত্তোরি, হিসাতা সাতো এবং তাতসুহিকো কুবোর মতো খেলোয়াড়গণ সানফ্রেকে হিরোশিমার জার্সি গায়ে মাঠ কাঁপিয়েছেন।
রাজাবাগান

রাজাবাগান, ভারতের পশ্চিমবঙ্গ রাজ্যের কলকাতা শহরের দক্ষিণ-পশ্চিমাঞ্চলে অবস্থিত একটি অঞ্চল। এটি হুগলি নদীর পূর্ব তীরে অবস্থিত এবং গার্ডেনরিচ (পূর্ব) এবং বাদরতলা (পশ্চিম) এর মধ্যে অবস্থিত।
এই অঞ্চলের পোস্ট অফিসটির নাম 'রাজাবাগান ডক ইয়ার্ড', যার পিন কোড ৭০০ ০৪৪। 
রাজবাগান থানাটি কলকাতা পুলিশের বন্দর বিভাগের অন্তর্গত। এটি টি-250 গার্ডেন রিচ রোড, কলকাতা -700044 এ অবস্থিত।
ওয়াটগঞ্জ মহিলা থানা ১৬ ওয়াটগঞ্জ স্ট্রিট, কলকাতা-৭০০০২৩ এ অবস্থিত, পোর্ট বিভাজন অর্থাত এর অধিক্ষেত্রে অধীনে সমস্ত পুলিশ জেলার জুড়ে উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।
যাদবপুর, ঠাকুরপুকুর, বেহালা, পূর্বা যাদবপুর, তিলজালা, রিজেন্ট পার্ক, মেটিয়াব্রুজ, নাদিয়াল ও কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মতিয়াব্রজ ব্যতীত সমস্ত থানা দুটি ভাগে বিভক্ত হয়েছিল। নতুন থানা হ'ল পর্নশ্রী, হরিদেবপুর, গরফা, পাটুলি, সার্ভে পার্ক, প্রগতি ময়দান, বাঁশদ্রোণী এবং রাজাবাগান।
জটিল ব্যবস্থা

একটি জটিল ব্যবস্থা হল এমন একটি ব্যবস্থা যা একে অপরের সাথে আন্তঃক্রিয়াশীল বহুসংখ্যক উপাংশ নিয়ে গঠিত। পৃথিবীর জলবায়ু, জীব, মানব মস্তিষ্ক, বিদ্যুৎ সরবরাহ ব্যবস্থা, পরিবহন ব্যবস্থা, যোগাযোগ ব্যবস্থা, সামাজিক ও অর্থনৈতিক সংগঠন (যেমন শহর, ব্যবসা প্রতিষ্ঠান), বাস্তুতন্ত্র, জীবকোষ এমনকি শেষ বিচারে সমগ্র মহাবিশ্ব, ইত্যাদি সবই জটিল ব্যবস্থার কিছু উদাহরণ।
জটিল ব্যবস্থাগুলির আচরণের প্রতিমান (মডেল) নির্মাণ করা সহজাতভাবেই অত্যন্ত দুরূহ কেননা এগুলিকে গঠনকারী উপাদানগুলির মধ্যে কিংবা এইসব ব্যবস্থা ও এগুলির পারিপার্শ্বিক পরিবেশের মধ্যে সর্বদা পারস্পরিক নির্ভরশীলতা, প্রতিযোগিতা, সম্পর্ক এবং অন্য বিভিন্ন প্রকারের আন্তঃক্রিয়া চলমান। এইসব সম্পর্কের ফলে জটিল ব্যবস্থাগুলি কিছু স্বতন্ত্র বৈশিষ্ট্য প্রদর্শন করে, যাদের মধ্যে অরৈখিকতা, উদ্ভব, স্বতস্ফূর্ত শৃঙ্খলা, উপযোজন এবং পুনর্নিবেশ চক্র উল্লেখ্য।
জটিল ব্যবস্থাদি গবেষণা হল জ্ঞানের একটি শাখা যেখানে কোনও জটিল ব্যবস্থার উপাদান অংশগুলির মধ্যবর্তী সম্পর্কগ্লি কীভাবে তাদের সামষ্টিক আচরণের উদ্ভব ঘটায় এবং ব্যবস্থাটি কীভাবে তার পরিবেশের সাথে আন্তঃক্রিয়া সম্পাদন করে ও সম্পর্ক স্থাপন করে, সে সম্পর্কে গবেষণা করা হয়। জটিল ব্যবস্থাদি গবেষণার সাথে ব্যবস্থাদি বিজ্ঞান এবং ব্যবস্থা পরিচালনা বিজ্ঞান নামক আরও দুইটি ক্ষেত্রের অত্যন্ত ঘনিষ্ঠ সম্পর্ক আছে। তিনটি শাস্ত্রই মূলত একই বিষয় নিয়ে সামান্য ভিন্ন ভিন্ন দৃষ্টিকোণ থেকে গবেষণা সম্পাদন করে। প্রতিটিতেই আংশিকতাবাদকে পরিহার করে সামগ্রিক দৃষ্টিকোণ থেকে অধ্যয়ন সম্পাদন করা হয়।
জটিল ব্যবস্থাদির গবেষণায় জ্ঞান-বিজ্ঞানের বহুবিচিত্র ক্ষেত্র থেকে সাহায্য নেওয়া হয়, যেমন পদার্থবিজ্ঞানে অধীত আত্ম-সংগঠন ও সংকট ঘটনাবলি, সামাজিক বিজ্ঞানসমূহে অধীত স্বতঃস্ফূর্ত শৃঙ্খলা, গণিতে অধীত বিশৃঙ্খলা তত্ত্ব, জীববিজ্ঞানে অধীত জটিল উপযোজনমূলক ব্যবস্থা, ইত্যাদি। জটিল ব্যবস্থাদির গবেষণা তাই একটি বৃহৎ ব্যাপ্তির পরিভাষা যার মাধ্যমে বহুবিচিত্র জ্ঞানের শাখাতে সমস্যা সমাধানের গবেষণার একটি কর্মকৌশলকে নির্দেশ করা হয়। এসব শাস্ত্রের মধ্যে রয়েছে পরিসংখ্যানিক পদার্থবিজ্ঞান, তথ্য তত্ত্ব, অরৈখিক ব্যবস্থাসমূহের গতিবিজ্ঞান, নৃবিজ্ঞান, কম্পিউটার বিজ্ঞান, আবহাওয়াবিজ্ঞান, সমাজবিজ্ঞান, অর্থশাস্ত্র, মনোবিজ্ঞান ও জীববিজ্ঞান।
রাজশাহী বিশ্ববিদ্যালয়ের উল্লেখযোগ্য ব্যক্তিদের তালিকা

রাজশাহী বিশ্ববিদ্যালয়ের বিশিষ্ট শিক্ষক ও শিক্ষার্থীদের তালিকা।
জীবিত ও মৃত

জীবিত ও মৃত ১৮৯২ সালে রবীন্দ্রনাথ ঠাকুর কর্তৃক রচিত একটি বাংলা ছোটগল্প। এটি রবীন্দ্রনাথের একটি উল্লেখযোগ্য ছোটগল্প। এটি গল্পগুচ্ছে অন্তর্ভুক্ত আছে।
কাদম্বিনী সন্তানহীনা বিধবা মহিলা। ভাশুরের ছেলের সাথে তার দুর্দান্ত বন্ধন রয়েছে। একদিন রাতে হঠাৎ সে মারা যায়। চারজন ব্রাহ্মণ তাকে অন্ত্যেষ্টিক্রিয়ার জন্য শ্মশানে নিয়ে যান। কিন্তু হঠাৎ সে তার জীবন ফিরে পেয়ে হাঁটতে থাকে। তবে সে নিজেকে ভুত বলে মনে করে এবং সেজন্য সে তার বাড়িতে ফিরে যায় নি। একজন লোকের সহায়তায় সে তার বান্ধবী যোগমায়ার বাড়িতে আসে। তবে সেখানে সে অস্বস্তিকর জীবনযাপন করে এবং তাই তাকে যোগামায়ার সঙ্গ ত্যাগ করতে হয়েছিল। পরে সে নিজের শ্বশুরবাড়িতে ফিরে আসে। কিন্তু পরিবারের সদস্যরা তাকে জীবিত হিসাবে গ্রহণ করে না। শেষ পর্যন্ত আত্মহত্যা করার পরে, কাদম্বিনী প্রমাণ করে যে সে বেঁচে ছিল।
গল্পটি সাহিত্যের দুটি অনন্য রূপকে একত্রিত করেছে: অতিপ্রাকৃত গল্প এবং ব্যঙ্গাত্মক উপমা। তবে এটি কোনও নিখুঁত অতিপ্রাকৃত গল্প নয়। কাদম্বিনীর অস্তিত্ব অতিপ্রাকৃত। এতে জীবন এবং মৃত্যুর মধ্যে আটকে থাকার ধারণা চিত্রিত হয়েছে। সংক্ষেপে, এটি মৃত্যুর রহস্য নিয়ে কাজ করে। গল্পটির প্রসিদ্ধ লাইনটি হ'ল "কাদম্বিনী মরিয়া প্রমাণ করিল, সে মরে নাই।"
আন্দ্রেয়া মেজা

আলাম আন্ড্রেয়া মেজা কারমোনা (জন্ম ১৩ আগস্ট ১৯৯৪) হচ্ছে একজন মেক্সিকীয় মডেল এবং সুন্দরী প্রতিযোগিতার শিরোনামধারী, যিনি মিস ইউনিভার্সের ২০২০ সালে মুকুট অর্জন করেছেন। এই শিরোপা জয়ে তিনি মিস ইউনিভার্স জয়ী তৃতীয় মেক্সিকীয় মহিলা হয়েছেন।
২০২০ সালের মিস ইউনিভার্স হলেন অ্যান্ড্রিয়া মেজা। বিশ্বের ৬৯তম মিস ইউনিভার্স হলেন তিনি।
তাঁর পুরো নাম আলমা অ্যান্ড্রিয়া মেজা কারমোনা। ২৬ বছরের এই তরুণীর জন্ম মেক্সিকোর চিহুয়াহুয়া শহরে। বোনের মধ্যে বড় অ্যান্ড্রিয়া। স্কুলের গণ্ডি পেরনোর পর চিহুয়াহুয়া বিশ্ববিদ্যালয় থেকেই সফটওয়্যার ইঞ্জিনিয়ার হন তিনি। ২০১৭ সালে ইঞ্জিনিয়ারিংয়ের ডিগ্রি অর্জন করে মেক্সিকোর একটি সংস্থায় কাজে যোগ দিয়েছিলেন তিনি।
২০১৫ সাল থেকে মডেলিং করতে শুরু করেছিলেন অ্যান্ড্রিয়া। ২০১৬ সালে মিস ওয়ার্ল্ড মেক্সিকোর প্রতিযোগী হিসাবে নির্বাচিত হন তিনি। ওই বছর মিস ওয়ার্ল্ড প্রতিযোগিতায় শেষ পাঁচে পৌঁছেছিলেন তিনি।
২০১৭ সালে তিনি মিস ওয়ার্ল্ড মেক্সিকো হন। এর পর ওই বছর অনুষ্ঠিত মিস ওয়ার্ল্ড প্রতিযোগিতায় মেক্সিকোর প্রতিনিধিত্ব করেছিলেন। ওই বছর মিস ওয়ার্ল্ড হয়েছিলেন ভারতের মানুসি চিল্লর। অ্যান্ড্রিয়া দ্বিতীয় হয়েছিলেন।
মিস ইউনিভার্স ২০২০-তে অংশ নেন তিনি। ২০২০ সালের প্রতিযোগিতা অতিমারির কারণে স্থগিত ছিল এত দিন। ১৬ মে সেটি সম্পন্ন হয় ফ্লোরিডার একটি হোটেলে।
৭৪ জন প্রতিযোগীর মধ্যে থেকে প্রথম ২১ জনে উঠে আসা। তার পর প্রথম ১০ জনের মধ্যে চলে আসা। তারপর প্রথম ৫ জনের মধ্যে জায়গা করে নেওয়া এবং অবশেষে মিস ইউনির্ভাসের শিরোপা মাথায় তুলে নেন তিনি।
বিচারকেরা তাঁকে প্রশ্ন করেন, নিজের দেশের নেতা হলে কী ভাবে এই অতিমারি পরিস্থিতি তিনি নিয়ন্ত্রণ করতেন?
অ্যান্ড্রিয়া জানান, তিনি নেতা হলে সংক্রমণ অনেকটা ছড়ানোর আগেই লকডাউন করে দিতেন। কারণ তিনি মনে করেন অতিমারির সঙ্গে লড়ার এটাই একমাত্র উপায়।
গোলাম রাব্বানী হেলাল

গোলাম রাব্বানী হেলাল (অজানা–৩০ মে ২০২০; গোলাম রাব্বানী নামে সুপরিচিত) একজন বাংলাদেশী পেশাদার ফুটবল খেলোয়াড় এবং সংগঠক ছিলেন। হেলাল তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের খেলেছিলেন।
১৯৭৫–৭৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১৩ মৌসুম অতিবাহিত করেছিলেন। সর্বশেষ তিনি ঢাকা আবাহনী হতে বিজেএমসিতে যোগদান করেছিলেন; বিজেএমসির হয়ে কয়েক মৌসুম খেলার পর তিনি অবসর গ্রহণ করেছিলেন। ১৯৭৯ সালে, হেলাল বাংলাদেশের হয়ে আন্তর্জাতিক পর্যায়ে অভিষেক করেছিলেন।
১৯৭৯ সালে, হেলাল আন্তর্জাতিক ফুটবলে বাংলাদেশের হয়ে অভিষেক করেছিলেন। প্রায় ৬ বছর যাবত খেলার পর ১৯৮৫ সালে, হেলাল বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন।
খেলোয়াড়ি জীবনের ইতি টানার পর তিনি ঢাকা আবাহনীর পরিচালকের দায়িত্ব গ্রহণ করেছিলেন। ২০০৮ সালের এপ্রিল মাসে বাংলাদেশ ফুটবল ফেডারেশনের পক্ষে সামশুল হক চৌধুরী তার প্রার্থীতাকে আদালতে চ্যালেঞ্জ করেন। আদালত অভিযোগগুলি খারিজ করে দিয়ে তার নির্বাচনে প্রতিদ্বন্দ্বিতা করার পথ পরিষ্কার করে দিয়েছিল। ২০০৮ সালের ১০ই জুলাই তারিখে তাকে ঢাকা মেট্রোপলিস লীগ কমিটির সদস্য করা হয়েছিল। ২০০৮ সাল থেকে ২০১২ সাল পর্যন্ত তিনি বাংলাদেশ ফুটবল ফেডারেশনের নির্বাহী সদস্যের দায়িত্বে ছিলেন। ২০১১ সালের ১১ই ডিসেম্বর তারিখে তিনি বাংলাদেশ ফুটবল ফেডারেশনের জাতীয় দলের ম্যানেজমেন্ট কমিটি থেকে পদত্যাগ করেছিলেন। ২০১২ সালে, তার বাংলাদেশ ফুটবল ফেডারেশনের সভাপতি পদের জন্য প্রতিদ্বন্দ্বিতা করার কথা ছিল, তবে তিনি তার প্রার্থীতা প্রত্যাহার করে নিয়ে ক্ষমতাসীন কাজী সালাউদ্দিনের প্রতি তার সমর্থন প্রকাশ করেছিলেন।
১৯৮২ সালে ঢাকা আবাহনীর চিরপ্রতিদ্বন্দ্বী ঢাকা মোহামেডানের খেলোয়াড়দের সাথে ম্যাচ চলাকালীন ঝগড়ায় জড়িয়ে পড়ায় হেলালকে গ্রেপ্তার করা হয়েছিল। তার সাথে আশরাফ উদ্দিন আহমেদ চুন্নু এবং কাজী সালাউদ্দিনকেও গ্রেপ্তার করা হয়েছিল।
গোলাম রাব্বানী হেলাল বাংলাদেশে জন্মগ্রহণ করেছিলেন। ২০২০ সালের ৩০শে মে তারিখে, বাংলাদেশের ঢাকার স্কয়ার হাসপাতালে মস্তিষ্কে রক্তক্ষরণ হয়ে তিনি মৃত্যুবরণ করেছেন। তার মৃত্যুর পর তাকে আজিমপুর গোরস্থানে সমাহিত করা হয়েছে।
রিয়াসাত ইসলাম খাতন

রিয়াসাত ইসলাম খাতন (জন্ম: ১ আগস্ট ১৯৮৯; রিয়াসাত খাতন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে ভেনেজুয়েলীয় ক্লাব রায়ো সুলিয়ানোর হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন। তিনি প্রথম বাংলাদেশী হিসেবে ইউরোপের শীর্ষ স্তরের ক্লাবের হয়ে প্রতিযোগিতামূলক ম্যাচ খেলেছেন।
১৯৯৬–৯৭ মৌসুমে, জার্মান ফুটবল ক্লাব ফ্রাইবুর্গারের যুব পর্যায়ের হয়ে খেলার মাধ্যমে রিয়াসাত ফুটবল জগতে প্রবেশ করেছেন এবং পরবর্তীকালে ফ্রাইবুর্গের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, জার্মান ক্লাব হেসেন কাসেল ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; হেসেন কাসেল ২-এর হয়ে তিনি ৪ ম্যাচে অংশগ্রহণ করেছেন। অতঃপর ২০০৮–০৯ মৌসুমে তিনি লোফেল্ডেনে যোগদান করেছেন। লোফেল্ডেনে মাত্র ১ মৌসুম অতিবাহিত করার পর শোয়ালমস্টাটের সাথে চুক্তি স্বাক্ষর করেছেন, যেখানে তিনি ১৪ ম্যাচে ৩টি গোল করেছেন। পরবর্তীকালে, তিনি ভাইডেনব্রুক, মারবুর্গ, লোফেল্ডেন, চেমনিৎসার ২, ক্লোপেনবুর্গ, সেলিঙ্গেনপোর্টেন, পাচাঙ্গা দিলিমান, কাউফুঙ্গেন ০৭, ক্যারিক রেঞ্জার্স, কারমার্দেন টাউন, লানেলি টাউন এবং শকুম্বিনির হয়ে খেলেছেন। ২০২২–২৩ মৌসুমে, তিনি শকুম্বিনি হতে ভেনেজুয়েলীয় ক্লাব রায়ো সুলিয়ানোতে যোগদান করেছেন।
রিয়াসাত ইসলাম খাতন ১৯৮৯ সালের ১লা আগস্ট তারিখে বাংলাদেশের ঢাকায় জন্মগ্রহণ করেছেন। তবে তার মাত্র ৫ বছর বয়সে তিনি তার পরিবারের সাথে জার্মানিতে স্থানান্তরিত হয়েছেন এবং সেখানেই তার শৈশব অতিবাহিত করেছেন।
২০১৩ সালের জুলাই মাসে, রিয়াসাত বাংলাদেশ জাতীয় ফুটবল দলে স্থান পাওয়ার জন্য প্রাথমিক দলে ডাক পেয়েছিলেন, কেননা উক্ত সময়ে লডউইক ডি ক্রুইফ ২০১৩ এসএফএফ চ্যাম্পিয়নশিপে তার দলে বাংলাদেশী প্রবাসী খেলোয়াড়দের অন্তর্ভুক্ত করার জন্য খেলোয়াড়ের সন্ধান করছিলেন। তবে এসএএফএফ চ্যাম্পিয়নশিপের উক্ত মৌসুমে তাকে জাতীয় দলের মূল দলে অন্তর্ভুক্ত করা হয়নি।
সম্রাট হোসেন এমিলি

সম্রাট হোসেন এমিলি একজন বাংলাদেশী পেশাদার ফুটবল খেলোয়াড় ছিলেন। এমিলি তার খেলোয়াড়ি জীবনের অধিকাংশ সময় ঢাকা আবাহনীর হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।
বাংলাদেশী ক্লাব ওয়ারীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর তিনি ঢাকা আবাহনীতে যোগদান করেছিলেন। সর্বশেষ, তিনি ঢাকা আবাহনী হতে ঢাকা মোহামেডানে যোগদান করেছিলেন; ঢাকা মোহামেডানের হয়ে কয়েক খেলার পর তিনি অবসর গ্রহণ করেছিলেন। তিনি বাংলাদেশের হয়ে আন্তর্জাতিক পর্যায়ে প্রতিনিধিত্ব করেছিলেন।
সম্রাট হোসেন এমিলি বাংলাদেশের নারায়ণগঞ্জে জন্মগ্রহণ করেছিলেন।
বাসিল থাম্পি

বাসিল থাম্পি (; জন্ম ১১ সেপ্টেম্বর ১৯৯৩) একজন ভারতীয় ক্রিকেটার ঘরোয়া ক্রিকেটে কে কেরল প্রতিনিধিত্ব করে এবং সানরাইজার্স হায়দ্রাবাদ ইন্ডিয়ান প্রিমিয়ার লিগে। তিনি ডানহাতি ব্যাটসম্যান এবং ডানহাতি মিডিয়াম পেসার।
দেশ গ্রুপ

দেশ গ্রুপ ঢাকায় অবস্থিত একটি বাংলাদেশী বৈচিত্র্যময় সম্মিলিত কোম্পানি সমষ্টি। দেশ গ্রুপের চেয়ারপারসন হলেন রোকেয়া কাদের এবং ব্যবস্থাপনা পরিচালক ওমর কাদের খান। বিদ্যা অমৃত খান গ্রুপের পরিচালক। দেশ গ্রুপ বাংলাদেশের পোশাক শিল্পের পথিকৃৎ কোম্পানি। ১৯৭৭ সালে প্রতিষ্ঠিত "দেশ গার্মেন্টস" বাংলাদেশের প্রথম শতভাগ-রপ্তানীমুখী গার্মেন্টস ছিল।
মোহাম্মদ নুরুল কাদের ১৯৭৪ সালে দেশ গ্রুপ প্রতিষ্ঠা করেছিলেন। দেশ ইন্টারন্যাশনাল লিমিটেড ১৯৭৮ সালে বৈদ্যুতিন ডিজেল ইঞ্জিনের আমদানিকারক হিসাবে প্রতিষ্ঠিত হয়েছিল। কারখানার যন্ত্রপাতির আমদানিকারক হিসাবে ১৯৭৪ সালে টুটেলার তেল পরিষেবা প্রতিষ্ঠা করা হয়েছিল।
দেশ গার্মেন্টস একটি রফতানিমুখী পোশাক কারখানা হিসাবে ১৯৭৭ সালে প্রতিষ্ঠিত হয়। এটি ছিল বাংলাদেশের প্রথম রফতানিমুখী পোশাক কারখানা এবং বাংলাদেশের টেক্সটাইল শিল্পের পথিকৃৎ। কারখানাটি ১৯৮০-এর দশকের গোড়ার দিকে দেইয়ু থেকে পোশাকের বাণিজ্য সম্পর্কে জানতে দক্ষিণ কোরিয়ায় কর্মীদের প্রেরণ করেছিল।
দেশ এজেন্সি লিমিটেড একটি ক্লিয়ারিং এবং ফরোয়ার্ডিং এজেন্সি হিসাবে ১৯৭৮ সালে প্রতিষ্ঠিত হয়।
দেশ রিয়েল এস্টেট লিমিটেড ১৯৮০ সালে ঢাকা এবং চট্টগ্রামের নিকটে শিল্প ভূমি বিকাশকারী হিসাবে প্রতিষ্ঠিত হয়।
জেনক ইন্ডাস্ট্রিজ লিমিটেড ১৯৮৮ সালে কার্ডবোর্ড বাক্স প্রস্তুতকারক হিসাবে প্রতিষ্ঠিত হয়।
২০০৮ সালে, এম নূরুল কাদেরের মেয়ে বিদিয়া অমৃত খান চট্টগ্রামের দেশ গার্মেন্টসের দায়িত্বে নেন। তিনি জার্মানি থেকে একজন পরামর্শক নিয়োগ করেছিলেন এবং কারখানাটি আধুনিকীকরণ করেছিলেন।
সৌভাগ্য (২০২১-এর চলচ্চিত্র)

সৌভাগ্য এফআই মানিক পরিচালিত ২০২১ সালের একটি বাংলাদেশী চলচ্চিত্র। চলচ্চিত্রটির চিত্রধারণ ২০১১ সালে শেষ হওয়ার ৯ বছর পর তা প্রেক্ষাগৃহে মুক্তি পেয়েছে। চলচ্চিত্রটিতে প্রধান চরিত্রগুলোয় অভিনয় করেছেন ডিপজল, মৌসুমী, কাজী মারুফ, তমা মির্জা, প্রবীর মিত্র এবং আলী রাজ।
চিত্রধারণ সম্পন্ন হওয়ার ৯ বছর পর চলচ্চিত্রটি ২০২১ সালে ৪১ টি প্রেক্ষাগৃহে মুক্তি পায়, যদিও বাংলাদেশে করোনা ভাইরাস মহামারীর কারণে প্রশাসনিক জটিলতায় কয়েকটি হল বন্ধ হয়ে যাওয়ায় এই সংখ্যা আরও কমে আসে।
সৈয়দ রাশেদ তূর্য

সৈয়দ রাশেদ তূর্য (জন্ম: ৩০ সেপ্টেম্বর ১৯৯০; সৈয়দ রাশেদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলে থাকেন।
২০১৬–১৭ মৌসুমে, বাংলাদেশী ক্লাব রহমতগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি শেখ রাসেলে যোগদান করেছেন।
২০১৬ সালে, তূর্য বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
সৈয়দ রাশেদ তূর্য ১৯৯০ সালের ৩০শে সেপ্টেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৬ সালের ৭ই জুন তারিখে, মাত্র ২৫ বছর ৮ মাস ৮ দিন বয়সে, তূর্য তাজিকিস্তানের বিরুদ্ধে অনুষ্ঠিত ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৩তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে তূর্য মাত্র ১ ম্যাচে অংশগ্রহণ করেছেন।
ব্যবস্থাদি বিজ্ঞান

ব্যবস্থাদি বিজ্ঞান () জ্ঞানের একটি আন্তঃশাস্ত্রিক ক্ষেত্র যেখানে প্রকৃতি, সমাজ, প্রকৌশল, সংজ্ঞান, প্রযুক্তি এবং বিজ্ঞানের মধ্যে অবস্থিত সরল ও জটিল ব্যবস্থাসমূহের প্রকৃতি অধ্যয়ন করা হয়। ব্যবস্থাদি বিজ্ঞানীদের মতে বিশ্বকে ব্যবস্থাসমূহের একটি ব্যবস্থা হিসেবে অনুধাবন করা সম্ভব। এই ক্ষেত্রটির লক্ষ্য এমন একটি আন্তঃশাস্ত্রিক ভিত্তি নির্মাণ করা যেটিকে বিভিন্ন ধরনের জ্ঞানের শাখায় প্রয়োগ করা সম্ভব, যেমন মনোবিজ্ঞান, জীববিজ্ঞান, চিকিৎসাবিজ্ঞান, যোগাযোগ, ব্যবসায় ব্যবস্থাপনা, প্রযুক্তি, কম্পিউটার বিজ্ঞান, প্রকৌশল ও সামাজিক বিজ্ঞানসমূহ।
ব্যবস্থাদি বিজ্ঞানের পরিধির মধ্যে বিভিন্ন রৌপ বা বিধিবদ্ধ বিজ্ঞান যেমন জটিল ব্যবস্থাসমূহের গবেষণা, ব্যবস্থা পরিচালনা বিজ্ঞান (সাইবারনেটিক্‌স), পরিবর্তনশীল ব্যবস্থাদি তত্ত্ব, তথ্য তত্ত্ব, ভাষাবিজ্ঞান ও ব্যবস্থাদি তত্ত্ব অন্তর্ভুক্ত। প্রাকৃতিক ও সামাজিক বিজ্ঞান ও প্রকৌশলের বিভিন্ন ক্ষেত্রে এর প্রয়োগ রয়েছে, যেমন নিয়ন্ত্রণ তত্ত্ব, ব্যবস্থাদি নকশাকরণ, অভিযান-কর্মকাণ্ড গবেষণা, সামাজিক ব্যবস্থাদি তত্ত্ব, ব্যবস্থাদি জীববিজ্ঞান, ব্যবস্থার পরিবর্তনশীলতা, কর্মপরিবেশ বিদ্যা, ব্যবস্থাদি বাস্তুবিজ্ঞান, কম্পিউটার বিজ্ঞান, ব্যবস্থাদি প্রকৌশল ও ব্যবস্থাদি মনোবিজ্ঞান। ব্যবস্থাদি বিজ্ঞানে যে বিষয়গুলির উপরে জোর দেওয়া হয়, সেগুলির মধ্যে সামগ্রিক দৃষ্টিভঙ্গি, ব্যবস্থা ও এর পারিপার্শ্বিক পরিবেশের সাথে এর আন্তঃক্রিয়া এবং পরিবর্তনশীল আচরণের জটিল (প্রায়শ সূক্ষ্ম) পথগ্রহণ যেগুলি কখনও স্থিতিশীল (ফলে বলবর্ধক), আবার কখনওবা বিভিন্ন "সীমাস্থ শর্তাবলি" অত্যধিক অস্থিতিশীল (ফলে ধ্বংসাত্মক) হয়ে উঠতে পারে।
পৃথিবী-মাপের জীবমণ্ডল বা ভূমণ্ডলের পরিবর্তনশীলতা ধরনের সমস্যার গবেষণায় তাৎপর্যপূর্ণ অন্তর্দৃষ্টি প্রদান করা ব্যবস্থাদি বিজ্ঞানের একটি উদ্দেশ্যে।
জোসেফ ব্ল্যাক

জোসেফ ব্ল্যাক (১৬ এপ্রিল ১৭২৮ - ৬ ডিসেম্বর ১৭৯৯) একজন স্কটল্যান্ডীয় পদার্থবিদ এবং রসায়নবিদ ছিলেন। তিনি ম্যাগনেসিয়াম, সুপ্ততাপ, আপেক্ষিক তাপ এবং কার্বন ডাই অক্সাইড আবিষ্কারের জন্য সুপরিচিত। তিনি ১৭৫৬ সাল থেকে ১০ বছর গ্লাসগো বিশ্ববিদ্যালয়ে অ্যানাটমি এবং রসায়ন বিভাগের অধ্যাপক ছিলেন এবং পরে ১৭৬৬ সাল থেকে এডিনবরা বিশ্ববিদ্যালয়ের ঔষধ ও রসায়ন বিভাগের অধ্যাপক ছিলেন, সেখানে তিনি ৩০ বছরেরও বেশি সময় ধরে শিক্ষকতা ও বক্তৃতা দিয়েছিলেন।
এডিনবরা বিশ্ববিদ্যালয় এবং গ্লাসগো বিশ্ববিদ্যালয়ের রসায়ন ভবনগুলি ব্ল্যাকের নামে নামকরণ করা হয়েছে।
কারদাশেভ মাপনী

কারদাশেভ মাপনী হলো শক্তি ব্যবহারের সক্ষমতার ভিত্তিতে কোন সভ্যতার প্রযুক্তিগত অগ্রগতিকে বিভিন্ন স্তরে বিভক্ত করার একটি মাপনী। ১৯৬৪ সালে সোভিয়েত জ্যোতির্বিজ্ঞানী নিকোলাই কারদাশেভ এই মাপনী প্রবর্তন করেন।
মাপনীটির তিনটি মূল প্রকারভেদ রয়েছে।
এছাড়াও ২টি বর্ধিত প্রকারভেদ রয়েছে।
১৯৬৪ সালে কারদাশেভ উপলব্ধ শক্তির মাত্রার ক্রমের ভিত্তিতে সভ্যতার তিনটি স্তরকে সংজ্ঞায়িত করেছিলেন।
কারদাশেভ মনে করেছিলেন যে চতুর্থ শ্রেণির সভ্যতার উপস্থিতি অসম্ভব, সুতরাং তিনি তৃতীয় শ্রেণির পর আর এগোন নি, তবে নতুন শ্রেণি (শূন্য, চতুর্থ, পঞ্চম, ষষ্ঠ) প্রস্তাব করা হয়েছে।
বর্তমান সময়ে মানব সভ্যতা এখনও প্রথম শ্রেণির স্তরে পৌছাতে পারেনি। পদার্থবিজ্ঞানী এবং ভবিষ্যতদ্রষ্টা মিশিও কাকু অনুযায়ী, যদি মানুষ প্রতি বছর গড়ে ৩ শতাংশ হারে তাদের শক্তি ব্যবহারের মাত্রা বৃদ্ধি করে, তবে ১০০-২০০ বছরের মধ্যে মানুষ প্রথম শ্রেণির সভ্যতার মর্যাদা অর্জন করতে পারে। এরপর কয়েক হাজার বছরে দ্বিতীয় শ্রেণির অবস্থা এবং এক লক্ষ থেকে এক মিলিয়ন বছরের মধ্যে তৃতীয় শ্রেণির অবস্থা অর্জন করতে পারে।
কার্ল সেগান প্রথম (১০ ওয়াট), দ্বিতীয় (১০ ওয়াট) এবং তৃতীয় (১০ ওয়াট) শ্রেণির জন্য উল্লিখিত মানগুলিকে ইন্টারপোলেট এবং এক্সট্রাপোলেট করে মধ্যবর্তী মানগুলি (কারদাশেভের মূল মাপনী হিসাবে বিবেচিত নয়) সংজ্ঞায়নের পরামর্শ দিয়েছিলেন যার মাধ্যমে নিম্নোক্ত সূত্রটি পাওয়া যায়
যেখানে "K" হলো সভ্যতার কারদাশেভ মূল্যায়ন এবং "P" হলো ওয়াট এককে এটি কর্তৃক ব্যবহৃত শক্তি। এই এক্সট্রাপোলেশনটি ব্যবহার করে, কারদাশেভ দ্বারা নির্ধারিত নয় এমন "শূন্য শ্রেণির" সভ্যতা প্রায় ১ মেগাওয়াট শক্তি নিয়ন্ত্রণ করবে, এবং ১৯৭৩ সাল নাগাদ মানব সভ্যতার শ্রেণি ছিল প্রায় ০.৭ (যেহেতু ১৯৭০ এর দশকে মানব সভ্যতার শক্তির ব্যবহার ছিল ১০ টেরাওয়াট)।
২০১৮ সালে, মোট বিশ্ব জ্বালানি খরচ ১,৬১,২৪৯ টেরাওয়াট-ঘণ্টা, যা ১৮.৪০ টেরাওয়াট গড় বিদ্যুৎ খরচ বা সেগানের আন্তঃবিবর্তিত কারদাশেভ মাপনীর ০.৭৩ এর সমান।
চিত্রপ্রতীক

চিত্রপ্রতীক বলতে একটি চিত্রলৈখিক প্রতীককে বোঝানো হয় যা কোনও ভৌত বস্তুর সাথে চিত্রগত সাদৃশ্যের মাধ্যমে কোনও অর্থ বহন করে। একে ইংরেজিতে পিকটোগ্রাম বা পিকটোগ্রাফ নামে ডাকা হয়। লিখন পদ্ধতি ও চিত্রলিখন পদ্ধতিসমূহে প্রায়শই চিত্রপ্রতীকসমূহ ব্যবহৃত হয়, যে পদ্ধতিগুলির অক্ষরগুলি দেখতে সরল চিত্রের মতো হয়। এছাড়া অবসর, পর্যটন ও ভূগোলের মতো ক্ষেত্রগুলিতেও চিত্রপ্রতীকের ব্যবহার রয়েছে।
পরিকগণক যন্ত্র বা কম্পিউটারের পর্দায় চিত্রলৈখিক ব্যবহারকারী আন্তঃক্রিয়াতলে (গ্রাফিকাল ইউজার ইন্টারফেস) ব্যবহারিক প্রোগ্রাম বা অ্যাপ্লিকেশনগুলিকে পর্দায় ছোট ছোট চিত্রপ্রতীকের সাহায্যে নির্দেশ করা হয়, যেগুলির উপরে অবস্থান-নির্দেশক তীরচিহ্ন স্থাপন করে মাউসে চাপ দিয়ে সেগুলি নির্বাহ করা যায়। এই চিত্রপ্রতীকগুলিকে ইংরেজিতে "আইকন" বলা হয়।
পরিসংখ্যানে চিত্রপ্রতীকগুলিকে কোনও পরিসংখ্যানিক চিত্রে সংখ্যার প্রতিনিধিত্ব করতে ব্যবহার করা হতে পারে, যাতে চিত্রটি আরও আগ্রহজনক ও সহজে বোধগম্য হয়। সাধারণত প্রতিটি চিত্রপ্রতীক কীসের প্রতিনিধিত্ব করে, তার একটি চাবিকাঠি সরবরাহ করা হয়। সবগুলি চিত্রপ্রতীক সমান আকারের হতে হয়, তবে চিত্রপ্রতীকটির একটি ভগ্নাংশ দিয়ে প্রতিনিধিত্বকৃত সংখ্যার ভগ্নাংশ নির্দেশ করা যেতে পারে।
যেমন নিচের সারণীটিকে:
নিচের মতো করে লেখচিত্রায়িত করা যায়:
চাবিকাঠি: = ১০টি চিঠি
মানগুলিকে নিকটস্থ ৫টি চিঠিতে আসন্নীকরণ করা হয়, তাই মঙ্গলবারের দ্বিতীয় চিত্রপ্রতীকটির বামদিকের অর্ধ ব্যবহার করা হয়েছে।
পার্ক টাউন, চেন্নাই

পার্ক টাউন দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি চেন্নাইয়ের ঐতিহাসিক জনপদ জর্জ টাউনের পার্শ্ববর্তী শুধু তাই নয় এই লোকালয়টিও ব্রিটিশ ভারতের মাদ্রাজ শহরের পুরনো অঞ্চল গুলির একটি। লোকালয়ের নামটি এসেছে রিপন বিল্ডিংয়ের কাছাকাছি অবস্থিত পিপল'স পার্ক থেকে। বহু ইউরোপীয়দের বাসস্থান হওয়ার জন্য এই লোকালয়টি পূর্বে হোয়াইট টাউন নামে পরিচিত ছিল।
যোগাযোগ ব্যবস্থায় উন্নতির সাথে এটি পরিবহনের অন্যতম হাবে পরিণত হয়েছে, চেন্নাই শহরতলীর তিনটি লাইন এবং চেন্নাই এম আর টি এস লাইন সমকেন্দ্রিকভাবে এই লোকালয়ে মিলিত হয়। এছাড়া এখানে রয়েছে বেশকিছু সরকারি দপ্তর।
চেন্নাই এমআরটিএস রেলওয়ের চেন্নাই পার্ক টাউন রেলওয়ে স্টেশন এবং দক্ষিণ রেলওয়ে চেন্নাই পার্ক রেলওয়ে স্টেশন দুটি এই লোকালয়ে ও চেন্নাই সেন্ট্রাল টার্মিনাল এর বিপরীত দিকে অবস্থিত। এছাড়া চেন্নাই মেট্রো সবুজ এবং নীল লাইনদুটি এই জোনের চেন্নাই সেন্ট্রাল মেট্রো স্টেশনে এসে মিলিত হয়‌। কথা তো বলাই যায় সড়ক ব্যতিরেকে চেন্নাই পার্ক টাউন একটি এমআরটিএস তিনটি শহরতলী রেলওয়ে এবং দুটি মেট্রো লাইনের সংযোগ স্থল।
চেন্নাই এমটিসি বাস পরিষেবার মাধ্যমে পার্ক টাউন চেন্নাই শহরের বিভিন্ন লোকালয়ের সঙ্গে যুক্ত। পুন্তমল্লী মূল সড়ক হলো এই লোকালয়ের আর্টারিয়াল সড়ক।
পার্ক টাউন বিধানসভা কেন্দ্র চেন্নাই মধ্য লোকসভা কেন্দ্রের অন্তর্গত।
অঞ্জন বন্দ্যোপাধ্যায়

অঞ্জন বন্দ্যোপাধ্যায় (২৪ আগস্ট ১৯৬৫ — ১৬ মে ২০২১) ছিলেন একজন ভারতীয় বাঙালি সাংবাদিক, যিনি "আনন্দবাজার পত্রিকা", "ইটিভি বাংলা", "আজকাল", "যুগান্তর", "জি ২৪ ঘণ্টা", "টিভি ৯ বাংলা" ইত্যাদির মতো বিভিন্ন সংবাদ ও মিডিয়া চ্যানেলের জন্য কাজ করেছিলেন। তিনি পশ্চিমবঙ্গের মুখ্য সচিব আলাপন বন্দ্যোপাধ্যায়ের ছোট ভাই ছিলেন।
অঞ্জন বন্দ্যোপাধ্যায় কলকাতার প্রেসিডেন্সি কলেজ থেকে বাংলা সাহিত্যে স্নাতক এবং স্নাতকোত্তর সম্পূর্ণ করেন। ১৯৮১ সালে তিনি নরেন্দ্রপুরের রামকৃষ্ণ মিশন বিদ্যালয় থেকে মাধ্যমিক পাস করেন। তিনি তার গ্র্যাজুয়েশন এবং মাস্টার্স দুটিতেই প্রথম শ্রেণি অর্জন করেছিলেন। তিনি ৩৩ বছরেরও বেশি সময় জুড়ে সাংবাদিকতা করেন। পেশার শুরুতে তিনি "আনন্দবাজার পত্রিকা", "যুগান্তর" ইত্যাদি সংবাদমাধ্যম এবং "আকাশ বাংলা", "যুগান্তর" প্রভৃতি চ্যানেলে কাজ করেন। ২০১৫ সালে তিনি "জি ২৪ ঘণ্টা" থেকে পদত্যাগ করেছিলেন এবং "আনন্দবাজার পত্রিকায়" (ডিজিটাল) যোগ দিয়েছিলেন। ২০২০ সালের নভেম্বর মাসে তিনি জি নেটওয়ার্কে পুনরায় যোগদান করেছিলেন। জি নেটওয়ার্কে পুনরায় যোগদানের আগে তিনি "টিভি ৯ বাংলার" প্রথম সম্পাদক হিসাবেও যুক্ত ছিলেন। 
অঞ্জন বন্দ্যোপাধ্যায় ২০২১ এপ্রিল মাসে কোভিড -১৯ এর কারণে হাসপাতালে ভর্তি হন। তিনি সুস্থ হয়ে উঠলে কিছুদিন পর তাকে ছেড়ে দেওয়া হয়। মে মাসের মাঝামাঝি সময়ে তার স্বাস্থ্যের আবার অবনতি ঘটে এবং জ্বরে আক্রান্ত হয়ে দ্বিতীয়বার হাসপাতালে ভর্তি হন। ২০২১ সালের ১৬ মে কলকাতার একটি বেসরকারী হাসপাতালে তাঁর মৃত্যু হয়। তাঁর মা, স্ত্রী এবং কন্যা সন্তান বর্তমান।
ছাদেকুল আরেফিন

ছাদেকুল আরেফিন (আরেফিন মাতিন নামেও পরিচিত) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের সমাজকর্ম বিভাগের অধ্যাপক এবং বরিশাল বিশ্ববিদ্যালয়ের সাবেক উপাচার্য।
ছাদেকুল আরেফিন রাজশাহী বিশ্ববিদ্যালয়ের সমাজকর্ম বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি একই বিশ্ববিদ্যালয়ের ইনস্টিটিউট অব বাংলাদেশ স্টাডিজ থেকে ১৯৯৩ সালে এমফিল এবং ২০০৩ সালে পিএইচডি ডিগ্রি অর্জন করেন।
আরেফিন মাতিন ১৯৯৬ সালে সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের সমাজকর্ম বিভাগে শিক্ষকতা জীবন শুরু করেন। তিনি ১৯৯৮ সালে রাজশাহী বিশ্ববিদ্যালয়ের সমাজকর্ম বিভাগে যোগ দেন এবং এরই ধারাবাহিকতায় বিশ্ববিদ্যালয়টির অধ্যাপক পদে উন্নীত হন। তিনি ২০১৯ থেকে ২০২৩ সাল পর্যন্ত বরিশাল বিশ্ববিদ্যালয়ের উপাচার্য হিসেবে দায়িত্ব পালন করেন।
গ্রামীণ দরিদ্র জনগোষ্ঠীর ক্ষমতায়নের ওপর তার লেখা ১টি গবেষণা গ্রন্থ দেশ-বিদেশে সমাদৃত হয়েছে। এছাড়া দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
ইমাম আওযায়ী ইসলামী বিশ্ববিদ্যালয়

ইমাম আওযায়ী ইসলামী বিশ্ববিদ্যালয় বা সংক্ষেপে ইমাম আওযায়ী বিশ্ববিদ্যালয় হচ্ছে লেবাননের একটি বেসরকারী বিশ্ববিদ্যালয়; যেটি লেবানন রাষ্ট্র দ্বারা স্বীকৃত। এটি বৈরুতে অবস্থিত। এটি ১৯৭৯ সালে লেবাননের গৃহযুদ্ধের সময় কার্যকরী বিশ্ববিদ্যালয় হিসাবে প্রতিষ্ঠিত হয়েছিল। এটি মূলত ইসলামী অধ্যয়নের সাথে সম্পর্কিত।
মুহাম্মাদ সুহাইল তাক্কুশ

ড.মুহাম্মদ সুহাইল তাক্কুশ হচ্ছেন লেবাননের ইতিহাসবিদ। তিনি লেবাননের রাজধানী বৈরুতে অবস্থিত ইমাম আওযায়ী বিশ্ববিদ্যালয়ের ইসলামের ইতিহাস বিষয়ক অধ্যাপক। তাঁর বিশেষত্ব হল "তুরস্কের ইতিহাস"। তার ঐতিহাসিক দৃষ্টিভঙ্গির মধ্যে, আরব্য জাতীয়তাবাদের প্রবণতা অনেক বেশি।
-দেশ

-দেশ প্রত্যয়টি হল একটি ইন্দো-আর্য শব্দ। এর দ্বারা একটি ভৌগোলিক অঞ্চল বুঝায়। দক্ষিণ এশিয়া এবং দক্ষিণ-পূর্ব এশিয়ার অনেক অঞ্চল এবং রাষ্ট্রের নামের সাথে "দেশ" শব্দটি যুক্ত থাকতে দেখা যায়:
ফিলিপ খুরি হিট্টি

ফিলিপ খুরি হিট্টি ( আরবি : فيليب خوري حتي ), ( ২২ জুন ১৮৮৬ - ২৪ ডিসেম্বর ১৯৭৮) প্রিন্সটন এবং হার্ভার্ড বিশ্ববিদ্যালয়ের একজন লেবানিজ-আমেরিকান অধ্যাপক এবং পণ্ডিত ছিলেন। আরব ও মধ্যপ্রাচ্যের ইতিহাস, ইসলাম এবং সেমিটিক ভাষার উপর তার দখলে ছিল।
হিট্টি উসমানীয় সাম্রাজ্যের লেবাননের  বৈরুত থেকে প্রায় ২৫ কিলোমিটার দক্ষিণ-পূর্বে শেমলান গ্রামে,  একটি ম্যারোনাইট খ্রিস্টান পরিবারে জন্মগ্রহণ করেন।
তিনি সুক আল-গার্বের একটি আমেরিকান প্রেসবিটেরিয়ান মিশন স্কুলে এবং তারপরে আমেরিকান বৈরুত বিশ্ববিদ্যালয়ে (এইউবিতে) পড়াশোনা করেছিলেন। ১৯০৮ সালে স্নাতক শেষ করার পরে তিনি কলাম্বিয়া বিশ্ববিদ্যালয়ে আমেরিকান ইউনিভার্সিটি অফ বৈরুতে শিক্ষকতা করেন। কলাম্বিয়া বিশ্ববিদ্যালয় থেকে ১৯১৫ সালে তিনি পিএইচডি অর্জন করেছিলেন এবং সেমেটিক ভাষা শেখাতেন। প্রথম বিশ্বযুদ্ধের পরে তিনি এইউবিতে ফিরে আসেন এবং ১৯২৬ সাল পর্যন্ত সেখানে শিক্ষকতা করেন। ১৯২৬ সালের ফেব্রুয়ারিতে তাকে প্রিন্সটন বিশ্ববিদ্যালয়ে চেয়ারের প্রস্তাব দেওয়া হয়। ১৯৫৪ সালে অবসর নেওয়ার আগ পর্যন্ত তিনি সেখানে কর্মরত ছিলেন। দ্বিতীয় বিশ্বযুদ্ধের সময় , তিনি আর্মি স্পেশালাইজড ট্রেনিং প্রোগ্রামের (ভবিষ্যতে রাষ্ট্রদূত রজার পল ডেভিস সহ) প্রিন্সটনে সেনাদের আরবি শেখাতেন। হিট্টি সেমিটিক সাহিত্যের অধ্যাপক এবং প্রাচ্য ভাষা বিভাগের চেয়ারম্যান উভয়ই ছিলেন। আনুষ্ঠানিক অবসর গ্রহণের পরে তিনি হার্ভার্ড বিশ্ববিদ্যালয়ে একটি পদ গ্রহণ করেন। তিনি উটাহ বিশ্ববিদ্যালয় এবং ওয়াশিংটন ডিসির জর্জ ওয়াশিংটন ইউনিভার্সিটিতে গ্রীষ্মের স্কুলগুলিতেও অধ্যাপনা করেছিলেন তিনি পরবর্তীকালে মিনেসোটা বিশ্ববিদ্যালয়ে একটি গবেষণা পদে অধিষ্ঠিত ছিলেন।
১৯৪৪ সালে মার্কিন হাউসের একটি কমিটির সামনে হিট্টির মতে ফিলিস্তিনে ইহুদিদের মাতৃভূমির কোন ঐতিহাসিক যৌক্তিকতা নেই। প্রিন্সটন হেরাল্ড পত্রিকায় তার সাক্ষ্য পুনরায় মুদ্রিত হয়েছিল। এর জবাবে আলবার্ট আইনস্টাইন এবং তার বন্ধু ও সহকর্মী এরিচ কাহলার যৌথভাবে একই সংবাদপত্রে তাদের পাল্টা যুক্তি দিয়ে উত্তর দেন। হিট্টি তখন একটি প্রতিক্রিয়া প্রকাশ করেন এবং আইনস্টাইন এবং কাহলার তাদের পুনরায় প্রতিক্রিয়ার সাথে প্রিন্সটন হেরাল্ডে তাদের সাথে বিতর্কটি শেষ হয়। ১৯৪৫ সালে হিট্টি সান ফ্রান্সিসকো সম্মেলনে ইরাকি প্রতিনিধিদলের উপদেষ্টা হিসেবে দায়িত্ব পালন করেন যা জাতিসংঘ প্রতিষ্ঠা করে। ১৯৪৬ সালে, হিট্টি প্যালেস্টাইনের উপর অ্যাংলো-আমেরিকান তদন্ত কমিটির প্রথম লেবানিজ-আমেরিকান সাক্ষী ছিলেন। কমিটির একজন আমেরিকান সদস্য বার্টলি ক্রাম সেই কথা স্মরণ করেছেনহিট্টি... ব্যাখ্যা করেছেন যে আসলে প্যালেস্টাইনের মতো কোনও সত্তা ছিল না - কখনও ছিল না; এটি ঐতিহাসিকভাবে সিরিয়ার অংশ ছিল, এবং "রবিবারের স্কুলগুলি আমাদের অনেক ক্ষতি করেছে কারণ প্যালেস্টাইনের মানচিত্র দিয়ে শ্রেণীকক্ষের দেয়ালের প্রলেপ দিয়ে, তারা এটিকে সাধারণ আমেরিকান এবং ইংরেজদের মনে ইহুদিদের সাথে যুক্ত করে"। তিনি দৃঢ়ভাবে দাবি করেছিলেন যে ইহুদি মতবাদ হল আরবদের উপর একটি বিজাতীয় জীবনধারা চাপানো যা তাদের বিরক্ত করেছিল এবং তারা কখনও তা মানবে না।
হোক্কাইদো কোন্সাদোলে সাপ্পোরো

হোক্কাইদো কোন্সাদোলে সাপ্পোরো (, ; সাধারণত কোন্সাদোলে সাপ্পোরো নামে পরিচিত) হচ্ছে সাপ্পোরো ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৫ সালে "তোশিবা হোরিকাওয়া-চো ফুটবল ক্লাব" নামে প্রতিষ্ঠিত হয়েছে। ৪১,৪৮৪ ধারণক্ষমতাবিশিষ্ট সাপ্পোরো ডোমে "কোন্সা" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় মিহাইলো পেত্রোভিচ এবং সভাপতির দায়িত্ব পালন করছেন ইয়োশিকাজু নোনমুরা। জাপানি মধ্যমাঠের খেলোয়াড় হিরোকি মিয়াজাওয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কোন্সাদোলে সাপ্পোরো এপর্যন্ত ৬টি শিরোপা জয়লাভ করেছে; যার মধ্যে ১টি জাপান ফুটবল লিগ শিরোপা রয়েছে। মাকোতো সুনাকাওয়া, হিরোকি মিয়াজাওয়া, কাজুমাসা উয়েসাতো, কেন তোকুরা এবং ইয়োশিহিরো উচিমুরার মতো খেলোয়াড়গণ কোন্সাদোলে সাপ্পোরোর জার্সি গায়ে মাঠ কাঁপিয়েছেন।
বাতাসপুর রেলওয়ে স্টেশন

বাতাসপুর রেলওয়ে স্টেশন পূর্ব রেলওয়ে বিভাগের হাওড়া বিভাগের সাহেবগঞ্জ লুপের অন্তর্গত একটি রেলওয়ে স্টেশন। এটি ভারতের পশ্চিমবঙ্গের বীরভূম জেলার বাতাসপুরের কাগসের দক্ষিণ সিজায় অবস্থিত। বাতাসপুরে মোট ১৯টি যাত্রীবাহী ট্রেন থামে।
স্বদেশ চন্দ্র সামন্ত

স্বদেশ চন্দ্র সামন্ত (জন্ম: ৩১ ডিসেম্বর ১৯৬২) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগের একজন অধ্যাপক এবং বিশ্ববিদ্যালয়টির সাবেক উপাচার্য।
স্বদেশ চন্দ্র সামন্ত ১৯৬২ সালের ৩১ ডিসেম্বর কুমিল্লা জেলার বুড়িচং উপজেলার দূর্গাপুর গ্রামে জন্ম গ্রহণ করেন। তিনি বাংলাদেশ কৃষি বিশ্ববিদ্যালয় থেকে স্নাতক (সম্মান) ও স্নাতকোত্তর ডিগ্রি লাভ করেন। ২০১৫ সালে তিনি পটুয়াখালী বিজ্ঞান ও প্রযুক্তি বিশ্ববিদ্যালয় থেকে পিএইচডি ডিগ্রি অর্জন করেন।
স্বদেশ চন্দ্র সামন্ত ১৯৯০ সালের আগস্ট মাসে তৎকালীন পটুয়াখালী কৃষি কলেজে (পরবর্তীকালে পবিপ্রবি) প্রভাষক হিসেবে যোগদানের মাধ্যমে শিক্ষকতা জীবন শুরু করেন। তিনি পবিপ্রবির কৃষি অনুষদের ডিন, রেজিস্ট্রার (অতিরিক্ত দায়িত্ব), পরীক্ষা নিয়ন্ত্রক, বিভিন্ন হলের প্রভোস্টসহ বিশ্ববিদ্যালয়ের বিভিন্ন গুরুত্বপূর্ণ পদে দায়িত্ব পালন করেছেন।
স্বদেশ চন্দ্র সামন্ত ২০২১ সালের ৬ জানুয়ারি থেকে পবিপ্রবির উপাচার্যের রুটিন দায়িত্ব পালন করে আসছিলেন। তিনি ২০২১ সালের ১৭ মে পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন। ২০২৪ সালের ২২ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।
কৃষি বিজ্ঞানী স্বদেশ চন্দ্র সামন্ত বাংলাদেশ সোসাইটি অফ এগ্রোনমি, সিড সায়েন্স সোসাইটি এবং বাংলাদেশ কৃষিবিদ ইনস্টিটিউশনের জীবন সদস্য।
কসাই (২০২১-এর চলচ্চিত্র)

কসাই অনন্য মামুন পরিচালিত ২০২১ সালের একটি বাংলাদেশী থ্রীলার চলচ্চিত্র। এই চলচ্চিত্রের সঙ্গীত পরিচালক ছিলেন অধ্যায়ন ধাড়া, চলচ্চিত্রটি ওটিটি প্লাটফর্ম আই থিয়েটার অ্যাপে মুক্তি পেয়েছে। বাস্তব কাহিনীর উপর ভিত্তি করে নির্মিত এই চলচ্চিত্রটিতে প্রধান চরিত্রগুলোয় অভিনয় করেছেন নিরব, প্রিয় মণি, রাশেদ মামুন অপু, কাজী নওশাবা আহমেদ, এলিনা শাম্মী সহ একটি বিশেষ চরিত্রে অভিনয় করেছেন রূপান্তরিত নারী তাসনুভা।
চলচ্চিত্রের গল্প একটি ট্রাভেল এজেন্সি এবং পাঁচজন বিদেশগামী যাত্রী নিয়ে যাদের গন্তব্য ইতালি। কিন্তু যাত্রার মাঝপথে ট্রাভেল এজেন্সির প্রতারণার কারণে সব ওলট-পালট হয়ে যায় এবং পাঁচজন যাত্রী অনিশ্চিত ভবিষ্যতের দিকে ধাবিত হন। চলচ্চিত্রটিতে এই পাঁচজনের জীবন সংগ্ৰামের গল্পই চিত্রিত করা হয়েছে।
চলচ্চিত্রটি ১৪ ই মে ২০২১ সালে বাংলাদেশী ওটিটি প্লাটফর্ম আই থিয়েটারে মুক্তি পায়।
ফিরহাদ হাকিম

ফিরহাদ হাকিম (জন্ম ১লা জানুয়ারি, ১৯৫৯) একজন ভারতীয় বাঙালি রাজনৈতিক, যিনি সর্বভারতীয় তৃণমূল কংগ্রেস দলের সঙ্গে যুক্ত। ফিরহাদ হাকিম বর্তমানে কলকাতা পৌরসভার মেয়র এবং পশ্চিমবঙ্গ রাজ্য সরকারের একজন গুরুত্বপূর্ণ মন্ত্রী।